Totale bekende gewig

Totale bekende gewig (TBG), ook genoem totale bekende massa,The British and Irish Meteorite Society, GlossaryGuidelines for meteorite nomenclature  - Meteoritical Society - Committee on meteorite nomenclature. is 'n term wat hoofsaaklik deur handelaars in meteoriete en versamelaars daarvan gebruik word om die gekombineerde gewig van al die fragmente van 'n enkele meteoriet aan te dui. Die totale bekende massa van 'n meteoriet is 'n klein deel van die massa van die oorspronklike meteoroïde wat die aardatmosfeer binnegekom het om die meteoriet te vorm.

Massa en TBG
Meteoroïdes wat meteoriete vorm, brand terwyl hulle deur die atmosfeer trek en verloor gevolglik massa. Die totale massa van 'n meteorietval sal dus altyd minder wees as dié van die oorspronklike meteoroïde. Die boonste perk van die "totale bekende massa" van 'n meteoriet is dus die massa van die meteorietval.

Verskeie faktore kan meebring dat die "totale bekende massa" van 'n meteoriet minder is as die massa van die val. Meteorietvalle kom dikwels voor as meteorietreëns wanneer die meteoriet opbreek. Net in gevalle waar 100% van die fragmente herwin is, kan die "totale bekende massa" dieselfde wees as die massa van die val. As nuwe fragmente ontdek word, behoort die TBG dus eintlik te styg. Weens die moderne manier waarvolgens fragmente individueel genommer word, al is dit taamlik seker dat dit van 'n sekere meteoriet af kom, word die TBG egter met die val vasgestel en kan dit nie styg nie.

Gebruik
'n Lae TBG beteken minder materiaal vir wetenskaplikes en navorsers. Dit is 'n faktor in die bepaling van die prys, veral as die meteoriettipe skaars is.Kevin Kichinka. The art of collecting meteorites. Pennsylvania State University, Bookmasters, 2005.

Verwysings

Skakels

Kategorie:Meteoriete